


“Publiskās apspriešanas laikā 10.04.2026. - 24.04.2026. saņemto viedokļu, priekšlikumu un iebildumu apkopojums par Grozījumi Ministru kabineta 2019. gada 3. septembra noteikumos Nr.&nbsp;416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"”
	Nr.p.k.
	Viedokļa / priekšlikuma / iebilduma iesniedzējs*
	Iesniegtā viedokļa / priekšlikuma / iebilduma būtība
	Ņemts vērā / ņemts vērā daļēji / nav ņemts vērā
	Skaidrojums, kādā veidā viedoklis / priekšlikums / iebildums ir ņemts vērā vai ņemts vērā daļēji, vai pamatojums, ja viedoklis / priekšlikums / iebildums nav ņemts vērā

	1.
	Latvijas Lielo pilsētu asociācija
	Kursu "Valsts aizsardzības mācība" īsteno 56 mācību stundās klātienes formā un 38 mācību stundās tālmācības formā. Kursu "Valsts aizsardzības mācība" var īstenot ārpus skolēnam noteiktās mācību stundu slodzes atbilstoši izglītības iestādes izglītības programmas mācību plānam vai iekļaut to mācību stundu slodzē.

Iebildums.
Izglītības likuma 1. panta 26. apakšpunktā noteikts, ka tālmācība ir izglītības ieguves forma, kurā izglītojamais izglītības programmas saturu apgūst patstāvīgi individuālā veidā. Nepilngadīgs izglītojamais pamatizglītības programmu tālmācībā apgūst ar vecāku (personu, kas realizē aizgādību) atbalstu.
1. Plānotie grozījumi nav pilnībā saskaņoti ar Izglītības likumā noteikto tālmācības definīciju.




















2. Tālmācības programmas apguves formu nereti izvēlas izglītojamie, kuri ir darba tiesiskajās attiecībās, līdz ar to klātienes formā noteiktā kursa “Valsts aizsardzības mācība” praktisko iemaņu apgūšana var radīt risku, īpaši gadījumos, kad izglītības iestādei jāpielāgojas instruktoru pieejamībai.























3. Grozījumu projektā šobrīd nav pietiekami skaidroti un izvērtēti praktiskās īstenošanas aspekti un ar to saistītie riski.



	






















nav ņemts vērā





















nav ņemts vērā































nav ņemts vērā
	






1. Valsts aizsardzības mācības (VAM) kursa tālmācības modelis atbilst Izglītības likuma 1. panta 26. apakšpunktā noteiktajai tālmācības definīcijai, jo izglītojamais programmas saturu galvenokārt apgūst patstāvīgi individuālā veidā, izmantojot strukturētus digitālos mācību līdzekļus un izglītības iestādes nodrošināto atbalsta sistēmu. Praktiskās nodarbības nav uzskatāmas par klātienes izglītības formas dominējošu elementu, bet gan par specifisku metodisko un pārbaudes komponenti, kas nepieciešama teorētiski apgūto zināšanu un prasmju validācijai.
VAM kursa teorētiskā daļa, tostarp taktikas pamati, vēsture un tiesiskais regulējums, tiek apgūta attālināti, savukārt praktiskās nodarbības kalpo kā strukturēts atbalsta un kompetenču pārbaudes mehānisms.
Vienlaikus jāņem vērā, ka mūsdienu izglītības vidē robeža starp tālmācību un klātienes elementiem kļūst arvien elastīgāka, īpaši tajās jomās, kur nepieciešama praktisko iemaņu demonstrēšana un drošības prasību ievērošana.

2. Praktisko nodarbību organizēšana pati par sevi nerada juridisku šķērsli tālmācības programmas apguvei. VAM praktiskā daļa ir neatņemama kursa sastāvdaļa, līdzīgi kā laboratorijas darbi vai noslēguma pārbaudījumi citās tālmācības programmās.
Praktiskās nodarbības netiks organizētas spontāni — to grafiks tiks plānots savlaicīgi, ļaujot izglītojamajiem un darba devējiem savlaicīgi pielāgot darba grafiku vai izmantot normatīvajos aktos paredzētos izglītības atbalsta mehānismus. Vienlaikus VAM praktiskā sadaļa tiks organizēta centralizēti dažādos laikos un ģeogrāfiskās vietās, un tā nebūs piesaistīta konkrēta instruktora individuālai pieejamībai.
Jāuzsver, ka tālmācības forma nevar kalpot par pamatu atteikumam apgūt praktiskās kompetences, kuras nav iespējams pilnvērtīgi apgūt tikai teorētiski.
Izglītības likuma normas vispārīgi nosaka tālmācības ieguvu, taču jāņem vērā, ka VAM īstenošanu nosaka Valsts aizsardzības mācības un Jaunsardzes likuma speciālās normas. No iepriekš minētā likuma 3. panta otrās daļas izriet, ka VAM tiek apgūtas ne tikai zināšanas, bet arī prasmes. Prasmes ir iegūstamas praktiskā ceļā. 

3. Detalizēti praktiskās īstenošanas un organizatoriskie jautājumi pēc būtības tiek regulēti zemāka līmeņa normatīvajos aktos, VAM programmas paraugā, metodiskajos materiālos un Jaunsardzes centra iekšējos normatīvajos aktos, nevis Ministru kabineta noteikumu grozījumos.




	Datums**
	
	

	
	(dd.mm.gggg)
	

	Atbildīgā persona
	
	

	
	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

